ઓપ્શન્સ પ્રોડક્ટોને મંજૂરી દ્વારા ભારતના કોમોડિટી ડેરિવેટિવ્ઝ માર્કેટને મજબૂત બનાવવાની ઘણા વિવેચકો લાંબા સમયથી ભલામણ કરી રહ્યા છે, જે કૃષિ અને બિન-કૃષિ બંને ક્ષેત્રોમાં નબળા વર્ગોના વિશિષ્ટ જોખમ સંચાલનની જરૂરિયાતોને પૂરી કરી શકે છે. કન્ઝ્યુમર અફેર્સ, ફૂડ એન્ડ પબ્લિક ડિસ્ટ્રિબ્યુશન, ભારત સરકારની સંસદીય સ્થાયી સમિતિએ પોતાના અહેવાલ (2011)માં ઓપ્શન્સ શરૂ કરવાની તરફેણ કરી હતી. આ અગાઉ, કાબરા સમિતિ (1994) અને અભિજિત સેન સમિતિ (2008) જેવી નિષ્ણાત સમિતિઓએ પણ નાના હિસ્સેદારોની જોખમ સંચાલનની જરૂરિયાતોને પૂરી કરવા માટે ભારતમાં ઓપ્શન્સની શરૂઆત કરવાની તરફેણ કરી હતી. આ પ્રકારના ડેરિવેટિવ્ઝ ઈન્સ્ટ્રુમેન્ટને વ્યાપકપણે ટેકો મળી રહ્યો છે, જે ઉપરોક્ત દર્શાવાયેલા પરિબળો અને લાભોને કારણે છે.